《和南海黎美周黄牡丹诗四首 其三》
明代·郭辅畿

宫袍斜压翠云裘，疑是天香报早秋。琥珀暖光流玉椀，琉璃新彩照金瓯。

春心似入灵芳国，娇怨休题红叶沟。管领春风应有在，寒梅应许占花筹。

作者简介：郭辅畿（一六一六 — 一六四八），原名京芳，字咨曙。大埔人。明思宗崇祯十五年（一六四二）举人。有《洗砚堂文集》、《秋驾草》、《楚音集》、《菱青集》、《金樯集》、《闺怨诗百首》、《饮兰纪呓》等。民国《新修大埔县志》卷一九有传。